Marian Fiscuci, fost coleg de liceu al lui Liviu Dragnea si fost actionar majoritar al Tel Drum, impreuna cu Adrian Simionescu, fost deputat PSD si vicepresedinte al CJ Teleorman, au fost trimisi in judecata de DNA intr-un dosar in care se acuza o evaziune fiscala de 5,6 milioane lei.





Potrivit procurorilor, cei doi aduceau utilaje agricole din tari UE folosind o veriga fictiva, o firma bulgareasca pentru a evita plta TVA. Pentru a se putea demonstra in documente asa zisa "tranzactie intracomunitara" care permitea deducerea TVA, utilajele erau transportate in mod formal in Bulgaria, pentru cateva zeci de minute, de cele mai multe ori, sau maxim 24 de ore.





Fostul deputat Adrian Simionescu este acuzat de efectuare de acte de comert incompatibile cu functia detinuta si de complicitate la evaziune fiscala, iar Marian Fiscuci si firma Proinvest SRL Alexandria de evaziune fiscala.





Fiscuci este deja urmarit penal pentru constitutire de grup infractional organizat in dosarul Tel Drum.

"In perioada 2012 - 2014, inculpatul Fiscuci Marian, prin SC Proinvest SRL Alexandria, a achizitionat din spatiul intracomunitar utilaje agricole de la firme consacrate in domeniu, pe care le-a livrat beneficiarilor - firme romanesti. In acest lant economico - financiar, a introdus o veriga fictiva, respectiv firma bulgareasca Fan Speed Nikopole, controlata de deputatul Simionescu Adrian, careia ii erau livrate utilajele agricole, iar aceasta le livra beneficiarilor finali din Romania. Totodata, la sediul PROINVEST se intocmeau formal documente care atestau livrarile fictive mentionate.

Modul de operare, asa cu a reiesit pe baza probatiunii, este urmatorul : initial se identificau beneficiarii - firme romanesti si se perfectau intelegeri cu administratorii acestor societati, interesate in achizitionarea de utilaje agricole. Acestora li se promitea vanzarea de utilaje procurate preponderent din Germania, Olanda si Franta, prin intermediul SC Proinvest S.R.L. care era si dealer-ul autorizat al firmelor producatoare.

Dupa identificarea firmelor interesate din Romania care erau si beneficiari finali, utilajele erau achizitionate din statele mentionate si transportate, apoi depozitate la sediul SC Proinvest S.R.L.

Daca SC Proinvest S.R.L ar fi procedat direct la revanzarea acestora catre firmele romanesti - destinatarii finali, tranzactia comerciala ar fi fost generatoare a obligatiei de plata a TVA, prin urmare SC Proinvest S.R.L ar fi fost obligata sa plateasca TVA catre bugetul de stat.

In acest context, inculpatul Fiscuci Marian, cu complicitatea inculpatului Simionescu Adrian Constantin, a creat un circuit comercial suplimentar, fictiv, pentru a eluda obligatiile fiscale catre stat, obtinand astfel sume mai mari ca venituri si, totodata, a afectat indirect si celelalte firme din domeniu, concurente, care vindeau la pretul de piata ce includea si TVA.

Schema infractionala de eludare a obligatiilor fiscale s-a realizat pe urmatorul circuit: SC Proinvest S.R.L. Alexandria, controlata de inculpatul Fiscuci Marian, realiza o vanzare fictiva (tranzactie intracomunitara) catre firma Fan Speed din Bulgaria, controlata de inculpatul Simionescu Adrian Constantin (operatiune scutita de TVA).

Pentru a se putea demonstra in documente asa zisa 'tranzactie intracomunitara' care permitea deducerea TVA, utilajele erau transportate exclusiv de catre PROINVEST sau de doua firme asociate, in mod formal in Bulgaria, pentru cateva zeci de minute, de cele mai multe ori, sau maxim 24 de ore. Ulterior, agentul economic din Bulgaria proceda la revanzarea utilajelor catre clientii din Romania, identificati anterior si cu care se negociase deja vanzarea utilajelor, inca de cand acestea erau proprietatea Proinvest SRL sau urmau sa devina proprietatea acesteia.

Tranzactiile comerciale realizate de firma bulgareasca FAN SPEED catre beneficiarii finali, firme din Romania, erau scutite de TVA intrucat aveau regim de tranzactii intracomunitare.

De altfel, a reiesit ca toata documentatia necesara vanzarii, atat dintre PROINVEST catre FAN SPEED, cat si dintre FAN SPEED si clientul final, era intocmita la sediul PROINVEST, ceea ce arata ca scopul real al acestor tranzactii era acela ca PROINVEST, firma care comercializa in realitate aceste utilaje agricole, sa nu plateasca TVA.

S-a stabilit ca, in intervalul 2012 ￢ 2014, valoarea utilajelor (bunurilor) importate de SC Proinvest SRL si livrate clientilor, prin folosirea verigii fictive din Bulgaria, este de 20.854.508 lei.

Prin simularea acestor livrari de bunuri catre Fan Speed Bulgaria, SC Proinvest SRL Alexandria a prejudiciat bugetul consolidat al statului cu suma de 5.692.644 lei, reprezentand TVA de plata, administratorul societatii in toata aceasta perioada fiind inculpatul Fiscuci Marian.

In cursul anului 2014, inculpatul Simionescu Adrian Constantin, deputat in Parlamentul Romaniei, a exercitat atributii de administrator de facto in reprezentarea intereselor societatilor sale in care figura ca asociat - SC SADY COM SRL Turnu Magurele si FAN SPEED Bulgaria, in vederea realizarii de tranzactii comerciale (negociere pret si incheiere contracte, vanzari de produse, efectuare si incasari plati, organizare si coordonare livrari produse si intocmire documente fianciar-contabile etc.), reprezentand operatiuni financiare, ca acte de comert, incompatibile cu functia de demnitate publica pe care acesta o detinea la acel moment - deputat in Parlamentul Romaniei, in scopul obtinerii pentru sine sau pentru altul de bani, bunuri sau foloase necuvenite.

Aceste foloase au fost cuantificate la un total de 1.159.393 lei (echivalentul sumei de 253.596 euro), echivalentul cumulat al profiturilor realizate in cursul anului 2014 de firmele sale SC SADY COM SRL din Romania (profit an 2014: - 521.308 lei) si FAN SPEED din Bulgaria (638.085 lei).

De altfel, unica activitate in perioada 2012 - 2014 a firmei Fan Speed a fost primirea formala a utilajelor din Romania si livrarea imediata in Romania catre clientii - firme ce negociau cu SC PROINVEST SRL.

Agentia Nationala de Administrare Fiscala (ANAF) s-a constituit parte civila in cauza cu suma de cu suma de 5.692.644 lei, reprezentand prejudiciul cauzat bugetului de stat.

In cauza, a fost dispusa masura asiguratorie a sechestrului asupra conturilor detinute de inculpatii: Simionescu Adrian Constantin, Fiscuci Marian si SC Proinvest SRL, fiind indisponibilizate efectiv sumele retinute ca prejudiciu si folos necuvenit."